83a Hispana Kongreso de Esperanto

La 83-a Hispana Kongreso de Esperanto estis Hispana Esperanto-Kongreso, kiu okazis inter la 1a kaj la 4a de majo 2025 en la Espacio Santa Clara de Sorio, Kastilio kaj Leono, Hispanio, organizita de Loka Kongresa Komitato, kadre de Hispana Esperanto-Federacio. Kelkaj aktivaĵoj, ĉefe por la loka loĝantaro, okazis jam la antaŭajn tagojn, kaj oni planis ankaŭ postkongresan ekskurson por la lundo 5-an de majo. La kongreso dediĉis apartan gravecon al poetoj kiuj verkis en Sorio kaj aparte al Antonio Machado.

Partoprenis pli ol cent kvindek kongresanoj el pli ol naŭ landoj.

Krom la oficiala programo de prelegoj, okazis libroservo, Ĝenerala Kunveno de HEF, hispanlingva ekspozicio pri Esperanto, kurso pri Esperanto por eksteruloj kaj komencantoj, laborsesioj, atelieroj pri magio kaj informadiko, kvizo, prezentado de libroj, filmofestivalo ktp. En la Solena Malfermo partoprenis Yolanda Santos, skabenino pri turismo de Sorio, Ángel Arquillos, prezidanto de HEF; Mati Montero, prezidantino de la Loka Kongresa KomitatoLa Kongresa komitato estis formita de prezidantino Mati Montero, sekretario Ricardo Biurrun, kasisto Ana Manero, kaj kunlaborantoj Manolo Parra, Toño del Barrio, Félix Lobo, Miguel Gutiérrez, Miguel Á. Sancho, Avelinda Ruiz, Antonio Valén, Miguel Fernández, David Trigo, kaj Laura Esteban. kaj aliaj gravuloj.

 Programo 
eta|maldekstre|220ra|La kongresejo.
Oni faris en Poezia Vespero la 3an de majo ankaŭ specialan omaĝon al la soria poetino María Ángeles Maeso, unu el kies libroj estis eldonita en dulingva eldono, nome Vamos, vemos / Ni iras, vidas, tradukita kaj prologita de Miguel Fernández, Esperanto-poeto kaj verkisto. Fakte la omaĝo estis plenumita ĉefe fare de Miguel Fernández kaj Ana Manero, kaj en ĝi kunlaboris pluraj poetoj kaj el Sorio kaj ekstere, kiel ekzemple Antonio Valén, Abel Montagut, inter aliaj.

Por la ekskursa proponaro kongresanoj vizitis la ĉefajn vidindaĵojn de la interesega urbo Sorio, de Numancia, El Burgo de Osma kaj Calatañazor.

Por koncertoj ludis JoMo kaj Clarissa, kiu anstataŭis la planitajn Kaj Tiel Plu, grupon kiu ne povis ludi.

Kadre de la solena fermo de dimanĉo oni realigis omaĝon al Rafaela Urueña, kiu estis nomumita Honora Prezidanto de Hispana Esperanto-Federacio.La Hispana Kongreso finiĝis per omaĝo al Rafaela Urueña en La Ondo de Esperanto

Jam antaŭ la datoj de la kongreso oi organizis kaj plenumis diversajn libere alireblajn programerojn adresitajn al la ĝenerala publiko organizitajn de la Kongresa Komitato okaze de la celebrado de la 83a HEK. Iter ili menciendas prelegoj en hispana lingvo, nome El esperanto, presente y futuro de una lengua internacional (Esperanto, estanteco kaj estonteco de internacia lingvo) fare de José Antonio del Barrio Unquera (direktoro de Fundación Esperanto), kiu okazis marde, la 29an de aprilo je la 20:00, kaj Esperanto: la creación de una cultura inclusiva (Esperanto: la kreado de inkludema kulturo) fare de Miguel Gutiérrez Adúriz (verkisto en Esperanto, eldoninto de la scienc-fikcia libro-kolekto Sferoj kaj nuna sekretario de la Belartaj Konkursoj de UEA), kiu okazis merkrede, la 30an de aprilo je la 20:00, ambaŭ en Círculo Amistad Numancia. Pluaj tagoj daŭris la Ekspozicio Esperanto, de utopía a realidad (Esperanto, de utopio ĝis realo), kiu konsistis el 15 afiŝoj de 100 x 70 cm. La diversajn aspektojn de la lingvo kaj la movado oni ilustris per tekstoj en la hispana kaj pluraj fotoj. Temas pri renovigita versio de la itinera ekspozicio: Esperanto, lengua y cultura (Esperanto, lingvo kaj kulturo).

Prelegoj
eta|dekstre|220ra|Volbo de Sankta Klara, kongresejo.
eta|dekstre|220ra|Kongresanoj en la ĉefa salono.
 Antonio Valén, Analizo de la poemo "Al seka ulmo" de Antonio Machado (vidu sube en Eksteraj ligiloj).
 Natxo Apaolaza, Prezento de du asocioj kiuj laboras por kaj per Esperanto. Esperanto plus, kaj IKEL (vidu sube en Eksteraj ligiloj).
 Toño del Barrio, La fizika Esperantujo (vidu sube en Eksteraj ligiloj).
 Laura Brazzabeni, Luigi Pirandello, eterna Nobel-premio: inter fragmenta identeco kaj la nova limo de Esperanto (vidu sube en Eksteraj ligiloj).
 Pako Belmonte, La “taŭrofelo”, geometrio kaj bildigoj de la duoninsulo.
 Eduardo Berdor, Franclingva muziko en Kanado.
 Rubén Fernández Asensio, Arĥivoj: ĉu nur ‘kolektoj de malnovaj aktoj kaj dokumentoj’?
 Iván García, BitArkivo.org: Konservado kaj alireblo de ciferecaj dokumentoj.
 Miguel Gutiérrez Adúriz, La Belartaj Konkursoj de UEA.
 Félix Manuel Jiménez Lobo, Sep jaroj de kursoj de Esperanto en UNED: Bilanco.
 Eŭheno Kovtonjuk, Valoraĵoj sen daŭro de uzebleco.
 Jean-Marc Leclercq (JoMo), Okcitana historio, lingvo kaj kulturo.
 Abel Montagut, Abelaj projektoj: "Odiseado" verse, "Tirant lo Blanc" kaj aliaj.
 Marcelo Redoulez kaj Klodin’ Pomirol, Aristides de Sousa Mendes, Justulo inter la Nacioj. Kontraŭstare al diktatoreca ordono, la sav-agado de la portugala konsulo en Bordozo en 1940.
 José María Salguero (Kani), Portugalio en la Hispana Enlanda Milito.
 Miguel Ángel Sancho, Analoga fotografio: ĉu oldema modo aŭ arta tendenco?
 Encarna Teruel, La integrita psikopato.
 María Rafaela Urueña, Porpaca agado en Unuiĝintaj Nacioj.

 Porpaca agado en Unuiĝintaj Nacioj 
eta|maldekstre|María Rafaela Urueña, Porpaca agado en Unuiĝintaj Nacioj.
Inter la plej elstaraj prelegoj menciindas Porpaca agado en Unuiĝintaj Nacioj fare de Rafael Urueña pro sia forta rilato al la interna ideo de Esperanto, nome serĉo de paco. Ŝi parolis pri la unuaj diplomataj klopodoj en la epoko de la Societo de Nacioj, kiu ekmalfortiĝis ĉirkaŭ 1933 pro retiriĝo de kelkaj landoj kaj finfina nuligo en 1939 pro la starto de la Dua Mondmilito. Je ties fino oni organizis la kreadon de la Unuiĝintaj Nacioj. Urueña klarigis pri la instancoj, celoj kaj funkciado de la UN. Ŝi detale priskribis pri rekomendoj de la organizo, la Sekureca Konsilio, la vetooj kiuj malhelpis pacosolvon, la diversaj konfliktoj, kaj finfine pri la lingvoj uzataj en UN kaj ĉefe la hegemonia angla, kio konstrastas kun la pacemaj, egalecaj celoj de Esperanto.Porpaca agado en Unuiĝintaj Nacioj - Rafaela Urueña

 Asembleo de HEF 
En la ĝenerala asembleo de HEF oni aprobis la kontojn kaj la agadraporton de la asocio. Oni komentis diversajn proponojn kaj oni anoncis la okazigon de la venonta 84a HEK en Portugalete (Biskajo), en 2026.

 Bildaro 

 Referencoj 

Eksteraj ligiloj
 83a Hispana Kongreso de Esperanto. Alirita la 4an de majo 2025.
 Fotaro 
 Porpaca agado en Unuiĝintaj Nacioj - Rafaela Urueña
 Pri poemo de Antonio Machado - Antonio Valén
 Al seka ulmo – Antonio Machado – Ana Manero
 Al seka ulmo – Antonio Machado – Miguel Fernández
 7a poemo – Gustavo Adolfo Bécquer - Ana Manero
 7a poemo – Gustavo Adolfo Bécquer – Miguel Fernández
 52a poemo – Gustavo Adolfo Bécquer - Ana Manero
 52a poemo – Gustavo Adolfo Bécquer – Miguel Fernández
 53a poemo – Gustavo Adolfo Bécquer – Miguel Fernández
 53a poemo – Gustavo Adolfo Bécquer - Ana Manero 
 61a poemo – Gustavo Adolfo Bécquer - Ana Manero
 61a poemo – Gustavo Adolfo Bécquer – Miguel Fernández
 Ĉio finiĝas antaŭ ol komenciĝi - Concha de Marco – Miguel Fernández
 Luigi Pirandello - Laura Brazzabeni
 Valoraĵoj sen daŭro de uzebleco (Vasilij Eroŝenko) - Eŭheno Kovtonjuk
 En mia vivo - Klarisa
 Memportreto – Antonio Machado – Ana Manero
 Memportreto – Antonio Machado – Miguel Fernández
 Nu, Di' nenion diris - Concha de Marco - Ana Manero
 Prezento de la libro Maruja Mallo - Ana Manero
 Esperanto Plus kaj IKEL - Natxo Apaolaza
 Ĉu vi volas danci? - Jomo
 Ana Manero deklamas la poemon "Oni vendas sorian vilaĝon" de Concha de Marco
 Miguel Fernández deklamas la poemon "Oni vendas sorian vilaĝon" de Concha de Marco
 Ĉio finiĝas antaŭ ol komenciĝi - Concha de Marco - Ana Manero
 Ĉio finiĝas antaŭ ol komenciĝi - Concha de Marco – Miguel Fernández
 La fizika Esperantujo - José Antonio del Barrio
 Novaj eldonaĵoj prezentitaj en la hispana kongreso ĉe HEF.
 Belartaj Konkursoj de UEA - Miguel Gutiérrez Adúriz

Kategorio:Esperanto-movado en Hispanio
Kategorio:Hispana Kongreso de Esperanto
Kategorio:Esperanto-renkontiĝoj en 2025
Kategorio:Sorio
Kategorio:Kastilio kaj Leono
Kategorio:2025 en Hispanio